Diari Oficial de la Generalitat Valenciana


Sumari del DOGV 6500, del 12-04-2011 (2011/4283)

DECRET 37/2011, de 8 d'abril, del Consell, pel qual s'autoritzen les ensenyances universitàries oficials de grau en el Centre d'Educació Superior Valencia, adscrit a la Universitat Europea de Madrid.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6500

Data del DOGV
:   12-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4283


Data del document
:   08-04-2011

Organisme emissor
:   Conselleria d'Educació

Tipus de document
:   Decret

Descriptors 

:   * ensenyament superior
    * legislació
    * universitat
    * centre d'ensenyament

DECRET 37/2011, de 8 d'abril, del Consell, pel qual s'autoritzen les ensenyances universitàries oficials de grau en el Centre d'Educació Superior Valencia, adscrit a la Universitat Europea de Madrid. [2011/4283]  
La Conselleria d'Educació, per Resolució de 27 de gener de 2010, va adscriure el Centre d'Educació Superior Valencia, propietat de l'entitat Iniciativas Educativas Educa, SLU, a la Universitat Europea de Madrid, d'acord amb el conveni d'adscripció subscrit entre les dos entitats el 13 de juny de 2008.   
La Universitat Europea de Madrid ha instruït expedient a l'efecte de sol·licitar l'autorització per a la implantació, en el centre universitari mencionat, d'ensenyances universitàries oficials de grau, i en l'expedient consta l'informe favorable del Comité de Direcció de la Universitat.  
  
El Consell Valencià d'Universitats i de Formació Superior va conéixer la proposta d'implantació d'ensenyances en la reunió del 2 de juliol de 2008, i consta en l'expedient l'informe preceptiu de l'Agència Valenciana d'Avaluació i Prospectiva.  
Així mateix, el Ple del Consell d'Universitats ha verificat els plans d'estudi corresponents, i l'Agència Nacional d'Avaluació de la Qualitat i Acreditació (ANECA) ha emés l'informe favorable de modificació corresponent per a la impartició en el Centre d'Educació Superior Valencia.  
Per tot això, de acord amb el que disposen la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, el Reial Decret 557/1991, de 12 d'abril, sobre creació i reconeixement d'universitats i centres universitaris, i la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 8 d'abril de 2011,  
  
  
  
DECRETE  
  
Article 1. Autorització d'ensenyances  
Autoritzar la implantació, per al curs 2010/2011, en el Centre d'Educació Superior Valencia, adscrit a la Universitat Europea de Madrid i amb seu a Valencia, al carrer General Elio, números 8 i 10, de les ensenyances conduents a l'obtenció dels següents títols oficials de grau:   
1. Grau en Infermeria.  
2. Grau en Odontologia.   
  
Article 2. Inscripció en el registre i els seus efectes  
La present autorització es comunicarà al Ministeri d'Educació a l'efecte que este eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
  
Article 3. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la Universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
  
Article 4. Renovació de l'acreditació dels títols de grau  
Abans del transcurs de sis anys, a comptar de la data de la verificació inicial o des de l'última acreditació, els títols universitaris oficials de grau hauran de renovar l'acreditació, en els terminis establits en l'article 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyances universitàries oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 5. Expedició dels títols  
Els títols universitaris seran expedits en nom del rei, pel rector de la Universitat, d'acord amb el que establix la normativa vigent.  
  
  
  
DISPOSICIÓ ADDICIONAL  
  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
  
València, 8 d'abril de 2011  
  
El president de la Generalitat,  
FRANCISCO CAMPS ORTIZ  
  
El conseller d'Educació,  
ALEJANDRO FONT DE MORA TURÓN